200 से ज्यादा फिल्मों में किया था काम, चित्रकार और नेशनल लेवल की तैराक भी थीं
bela rose death news.गुजने जमाने की मशहूर एक्ट्रेस और क्लासिकल डांसर बेला बोस का निधन हो गया है। 20 फरवरी यानी आज 79 वर्ष की उम्र
 गुजरे जमाने की मशहूर एक्ट्रेस और क्लासिकल डांसर बेला बोस का निधन हो गया है। 20 फरवरी यानी आज 79 वर्ष की उम्र में उन्होंने दुनिया को अलविदा कह दिया। उनका जन्म 18 अप्रैल 1941 को कोलकाता में हुआ था। बेला ने 1950 से 1980 के बीच में करीब 200 से ज्यादा हिंदी फिल्मों में काम किया था। उन्होंने जीने की राह और जय संतोषी मां जैसी ब्लॉकबस्टर फिल्मों में शानदार एक्टिंग की थी।
नेशनल लेवल की तैराक भी थीं बेला
बेला की शादी एक्टर और फिल्ममेकर आशीस कुमार से हुई थी। एक्ट्रेस होने के साथ-साथ बेला एक कुशल चित्रकार और नेशनल लेवल की तैराक थीं। फिल्म 'मैं नशे में हूं' में बेला को उनकी हाइट की वजह से राज कपूर के साथ मेन डांसर की भूमिका मिल गई थी। हालांकि उनके हाथ से कई फिल्में ज्यादा हाइट होने की वजह से हाथ से निकल भी गई थी।
रईस परिवार से संबंध रखती थीं
बेला बोस का जन्म एक रईस परिवार में हुआ था। रिपोर्ट्स के मुताबिक, उनकी फैमिली के सारे पैसे जिस बैंक में थे, वो बैंक डूब गया। इसकी वजह से परिवार को आर्थिक परेशानियों का सामना करना पड़ा। 36 साल की उम्र में उनके पिता भी एक रोड एक्सीडेंट में गुजर गए।
परिवार पर अचानक से दुखों का पहाड़ टूट पड़ा। परिवार को आर्थिक सहयोग देने के लिए उन्होंने कम उम्र में फिल्मों में बतौर ग्रुप डांसर काम करना शुरू कर दिया था।
चुनिंदा फिल्मों में किया है काम
बेला ने अपने करियर में कुछ चुनिंदा फिल्मों जैसे जिंदगी और मौत, रॉकी मेरा नाम, शिकार और हवा महल में काम किया है। उन्होंने 17 साल की उम्र में गुरु दत्त के साथ 1962 में रिलीज फिल्म 'सौतेला भाई' से डेब्यू किया था।
